Iem het sijn comen opden dach van heden voir
den raide vand stad wout brabants in deen zijde
Ende jacop uuten lyemige sone wilen jacops met
goerde bosschart in dande Opdoende de voirs wouter
brabants hoe dat hij ten versueke jacops voirscr
gedaeght es om voir den consernatoir der univsiteit
van loeven op en saterdage naestcomen te comparerene
of den selve jacoppe te laten volgen zeke huysinge
gelegen op de groote merct te loeven gelijc de huysinge
hem toebehoirde uut vigoire van testamete gemaect
bij wouten wilen van winghe en machtilden wive des
selfs wilen wouts Ende voirt vand selver maghtilden
getussereert in jacoppen wilen uute lyemigen vader
des voirs jacops uut crachte van beleitbrieve beleit
vors
bider selver machtilden Ende alsoe voert opde selve
jacoppe den sone wilen jacops uut successien aengecomen
en gedevolneert gelijc daeghbrieve dat inhielden en
begrepen Seggende voirt als al wairt soe dat de
voirs jacop enich recht gehadt mocht hebben inde
voirs goede loe wair wair dat de selve jacop
hem dair af ontgoet hadde en des met alle gederft
en dair inne gegoet janne van opleeuwe Ende
jan van opleeuwe hadde hem voert dair af ontgoet
ende dair inne gegoet goerde boschman ende
katlinen sinen wive alsoe dat alle trecht dat
jacop wilen uute lyemigen voe en jacop sijn sone nae
inde voirs goede hadden oft gehadt mochten hebben
als nu comen es op goerde boschma en katlinen